Seattle Monorail passerer gjennom EMP-bygningen like ved skulpturen
**Science Fiction Museum and Hall of Fame** hevder å være verdens fremste science fiction-museum. Muséet ligger inne i arkitekten Frank Gehry's landemerke, Experience Music Project (EMP)-bygningen, som ligger ved foten av Space Needle i byen Seattle i Washington, USA. Det ble grunnlagt av Paul Allen og Jody Patton og ble åpnet 18. juni 2004. Blant de tidligeste medlemmene av muséets styre kan en nevne Steven Spielberg, Ray Bradbury, James Cameron, George Lucas og Arthur C. Clarke. Blant dets samlinger av gjenstander finner man blant annet kaptein Kirk's kommandostol fra *Star Trek*, B9-roboten fra *Lost in Space*, og domen fra filmen *Silent Running*. Troféet fra Ansari X Prize er for tiden utstilt i muséets lobby.

Muséet er inndelt i flere gallerier med et felles tema, som for eksempel «Homeworld», «Fantastic Voyages», «Brave New Worlds» og «Them!». Hvert galleri har utstilt relaterte memorabilia (filmprops, førsteutgaver, kostymer og modeller) i store utstillingsmontre, samt postere og interaktive skjermer for å beskrive de forskjellige emnene.

Science Fiction Hall of Fame
----------------------------

«Science Fiction Hall of Fame» ble opprettet som «Science Fiction and Fantasy Hall of Fame» i 1996 av *Kansas City Science Fiction and Fantasy Society* i Kansas City, Missouri og *Center for the Study of Science Fiction* ved University of Kansas. «Hall of Fame» flyttet til Seattle i 2004, og ble en del av Science Fiction Museum. Ved opprettelsen var det bare forfattere som kunne velges inn, men fra 2005 av ble «Hall of Fame» utvidet til også å omfatte andre media enn de litterære. Nominasjoner og innsettelser gjøres i fire kategorier: Film, Litteratur, Media og Åpen. Siden opprettelsen har «Hall of Fame» hatt to ledere: Keith Stokes (1996–2001) og Robin Wayne Bailey (2002-d.d.).

Medlemmer av «Science Fiction Hall of Fame» er pr. 2007:

|  |  |
| --- | --- |
| * **1996**
	+ Jack Williamson
	+ A. E. van Vogt
	+ John W. Campbell, Jr.
	+ Hugo Gernsback
* **1997**
	+ Andre Norton
	+ Arthur C. Clarke
	+ H. G. Wells
	+ Isaac Asimov
* **1998**
	+ Hal Clement
	+ Frederik Pohl
	+ C. L. Moore
	+ Robert A. Heinlein
* **1999**
	+ Ray Bradbury
	+ Robert Silverberg
	+ Jules Verne
	+ Abraham Merritt
* **2000**
	+ Poul Anderson
	+ Gordon Dickson
	+ Theodore Sturgeon
	+ Eric Frank Russell
* **2001**
	+ Jack Vance
	+ Ursula K. Le Guin
	+ Alfred Bester
	+ Fritz Leiber
 | * **2002**
	+ Samuel Delany
	+ Michael Moorcock
	+ James Blish
	+ Donald A. Wollheim
* **2003**
	+ Wilson Tucker
	+ Kate Wilhelm
	+ Damon Knight
	+ Edgar Rice Burroughs
* **2004**
	+ Mary Wollstonecraft Shelley
	+ E. E. Smith
	+ Harry Harrison
	+ Brian Aldiss
* **2005**
	+ Steven Spielberg
	+ Philip K. Dick
	+ Chesley Bonestell
	+ Ray Harryhausen
* **2006**
	+ George Lucas
	+ Frank Herbert
	+ Frank Kelly Freas
	+ Anne McCaffrey
* **2007**
	+ Gene Wolfe
	+ Ridley Scott
	+ Ed Emshwiller
	+ Gene Roddenberry
 |

Eksterne lenker
---------------

* (en) Offisielt nettsted Rediger på Wikidata

* (en) Museum of Pop Culture – kategori av bilder, video eller lyd på Commons Rediger på Wikidata
* Science Fiction and Fantasy Hall of Fame
* Center for the Study of Science Fiction Arkivert 15. oktober 2011 hos Wayback Machine.
* Sci-Fi Synergy av Edward Rothstein, *The New York Times*, 24. mai 2005.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** GeoNames
 |